**PÁLYÁZATI FELHÍVÁS**

*Martonvásár Város Önkormányzata Képviselő-testületének Humán Bizottsága - az 1/2014. (II.12.) önkormányzati rendeletének 4. melléklete 2.2.1. pontja szerint átruházott hatáskörében eljárva – pályázatot hirdet*

**a martonvásári székhellyel rendelkező vagy Martonvásáron tevékenységet végző sportegyesületben sportoló, 18 év alatti gyermekek részére**

**A támogatásra való jogosultság feltételei**

* a törvényes képviselő a településen bejelentett állandó lakóhellyel vagy tartózkodási hellyel rendelkezzen és életvitelszerűen is itt éljen,
* családjában az egy főre jutó jövedelem ne haladja meg a mindenkori öregségi nyugdíj legkisebb összegének 350 %-át, (2020. évben 99.750,- Ft),
* tanulói jogviszonnyal rendelkező gyermeke tanulmányi átlaga a pályázatot megelőző tanítási félévben testnevelésből 5,00.,
* az érintett sportegyesület vezető edzője a sportegyesület képviselőjével közös támogatói nyilatkozatot, ajánlást ad ki a gyermek tekintetében, valamint igazolja, hogy a pályázatot megelőző fél évben a gyermek az adott sportegyesület edzéseinek minimum 60%-án részt vett.

**A pályázatok elbírálásánál előnyben részesül az a pályázó**

* akinek családjában legalább két 25 év alatti gyermeket taníttatnak (alap-, középfokú vagy felsőoktatás nappali tagozatán),
* aki gyermekét, gyermekeit egyedül neveli,
* aki sportversenyen dobogós helyezést ért el vagy különdíjat kapott.

A támogatás összege gyermekenként évente legfeljebb **100.000.-Ft.**

**FIGYELEM**: **Nem részesíthető települési támogatásban** egyidejűleg ugyanazon gyermeke után a törvényes képviselő Martonvásár Város Önkormányzata Képviselő-testületének szociális rászorultság esetén nyújtandó települési támogatásokról szóló 29/2015. (XI.25.) önkormányzati rendeletének 3. mellékletén és 7. mellékletén benyújtható pályázatokban.

Jelen támogatás kizárólag célhoz kötötten, a sportolással kapcsolatban használatos felszerelés, öltözet, továbbá éves sportegyesületi tagdíj befizetéséhez használható fel, és **kötelező vele elszámolni legfeljebb a közigazgatási határozat meghozatalától számított 2 hónapon belül.** **Aki elszámolási kötelezettségének nem tesz eleget, annak a pályázat benyújtásától számított két évig az e rendelet alapján minden pályázati úton igényelhető települési támogatásban való részvétele kizárt**. **Amennyiben a kérelmező elszámolási kötelezettségének határidőben nem tesz eleget, úgy kötelezni kell annak egy összegben történő visszafizetésére.**

A pályázatokat az önkormányzati rendelet 8. számú melléklete szerinti pályázati adatlapon kell benyújtani. Pályázati adatlapok igényelhetőek személyesen a Martonvásári Polgármesteri Hivatal (2462 Martonvásár, Budai út 13.) lakosságszolgálatán, valamint letölthetőek Martonvásár Város honlapjáról.

**A pályázatok benyújtásának módja: személyesen és postai úton a Martonvásári Polgármesteri Hivatalban (2462 Martonvásár, Budai út 13.).**

**A pályázatok benyújtási határideje: 2020. október 30. 12.00 óra**

**FIGYELEM! Martonvásár Város Önkormányzata a koronavírus járványra való tekintettel fenntartja a jogot arra, hogy járványhelyzet súlyosbodásának esetén a pályázatot visszavonja.**

**A pályázatokról a Martonvásár Város Önkormányzat Képviselő-testületének Humán Bizottság hoz döntést a beadási határidőt követő soros ülésén. A pályázat elbírálásáról a pályázókat a Bizottság 30 napon belül értesíti.**

**Felhívom figyelmüket, hogy a Humán Bizottság döntése nyilvános.**

Martonvásár, 2020. szeptember 29.

Kuna Ferenc

bizottság elnöke